ทิโมธี

ทิโมธี (; กรีก: ; Timótheos, มีความหมายว่า "เทิดพระเกียรติพระเจ้า" หรือ "ได้รับเกียรติจากพระเจ้า") หรือ ทิโมธีแห่งเอเฟซัส () เป็นผู้ประกาศข่าวประเสริฐของศาสนาคริสต์ยุคต้นและเป็นมุขนายกแห่งเมืองเอเฟซัสคนแรก. ตามธรรมเนียมเชื่อว่าทิโมธีเสียชีวิตประมาณปี ค.ศ. 97

ทิโมธีเป็นชาวเมืองลิสตรา หรือเมืองเดอร์บี ของแคว้นลิคาโอเนียในเอเชียน้อย ทิโมธีมีมารดาเป็นชาวยิวซึ่งกลายมาเป็นผู้เชื่อศาสนาคริสต์ ส่วนบิดาเป็นชาวกรีก เปาโลอัครทูตพบกับทิโมธีระหว่างการเดินทางทำพันธกิจครั้งที่ 2 และทิโมธีก็กลายมาเป็นเพื่อนร่วมเดินทางกับเปาโลร่วมกับสิลาส พันธสัญญาใหม่ระบุว่าทิโมธีเดินทางร่วมกับเปาโลอัครทูตผู้เป็นอาจารย์ของทิโมธีด้วย ทิโมธีได้รับการระบุว่าเป็นผู้รับของจดหมายของนักบุญเปาโลถึงทิโมธี ฉบับที่ 1 และฉบับที่ 2 จดหมายทั้งสองฉบับนี้แม้ว่าจะรวมอยู่ในบทจดหมายของเปาโลในภาคพันธสัญญาใหม่ แต่นักวิชาการคัมภีร์ไบเบิลหลายคนมีความเห็นว่าเป็นงานเขียนปลอมแปลงและไม่ได้เขียนโดยเปาโล

 อ้างอิง 

 แหล่งข้อมูลอื่น 

 St. Timothy, Bishop and Martyr
 Saints
 Colonnade Statue in St Peter's Square

หมวดหมู่:สาวกเจ็ดสิบคน
หมวดหมู่:บุคคลในบทจดหมายของเปาโล
หมวดหมู่:นักบุญจากพันธสัญญาใหม่
หมวดหมู่:อัครทูต